open-index/open-wikipedia-markdown huggingface dataset:
Brachychiton acerifolius

***Brachychiton acerifolius*** er et tre i kattostfamilien som vokser vilt i Australia.

Det har en pyramideformet krone og blir 30–35 m høyt i hjemlandet, men trær som dyrkes i kjøligere strøk blir ikke mer enn 8–12 m høye. Bladstilken er glatt og 10–20 cm lang. Bladene blir 15–20 cm lange, 18–34 cm brede og kan være enkle eller håndflikete med tre eller fem fliker.

Løvet felles sent på våren, og treet blir dekket av intenst røde blomster. Blomsterstanden sitter i bladhjørnene, består av opptil 200 blomster og er forgrenet og 15–40 cm lang. Blomstene er klokkeformede, 2–3 cm i diameter og har fem sammenvokste kronblad. Trærne er sambu med adskilte hann- og hunnblomster på samme plante. Frukten er en 8–12 cm lang og 3,5–4 cm bred belgkapsel som inneholder 16–26 frø.

*Brachychiton acerifolius* vokser vilt langs den australske østkysten fra sentrale New South Wales til langt nord i Queensland. Det blir plantet som prydtre i mange land.

Det er et av flere treslag som kalles «flammetre». Blant andre flammetrær kan en nevne *[[Flamboyant (tre)|Delonix regia]]*, *[[Embothrium coccineum]]*, *[[Nuytsia floribunda]]* og *[[Afrikansk tulipantre|Spathodea campanulata]]*. 

## Galleri

Brachychiton acerifolius 7zz.jpg|Bark
PikiWiki Israel 5074 brachychiton acerifolius.jpg|Blomster
Leaves of Brachychiton Acerifolius.jpg|Bladverk
Huntington Gardens 31 - Brachychiton acerifolius.jpg|Frukt


## Litteratur
* 
* 
* 

## Eksterne lenker
*
Bundesverband Musikindustrie

**Bundesverband Musikindustrie** (norsk oversettelse: *føderalt forbund for musikkindustrien*), forkortet **BVMI**, er interesseorganisasjonen til den tyske musikkbransjen. Foreningen representerer og beskytter interessene til rundt 280 plateselskaper og musikkorganisasjoner i Tyskland – rundt 90 prosent av landets musikkbransje.

Bundesverband Musikindustrie er medlem av International Federation of the Phonographic Industry (IFPI) som har hovedkontor i London i England. IFPI består av musikkforeninger fra 70 land.

BVMI jobber tett med GfK Entertainment, grunnlagt i 1976. GfK Entertainment er ansvarlig for å utarbeide og publisere Tysklands offisielle hitlister hver uke.

Bundesverband Musikindustrie er også ansvarlig for å tildele salgstrofeer i musikkbransjen i Tyskland. BVMI lanserte gull- og platina-tildelinger i 1975. Fra 2014 innførte BVMI også en egen diamant-plate, rangert over gull og platina. 

## Referanser


## Eksterne lenker

*
Władysław Tarnowski

**Władysław Tarnowski** (født 4. juni 1836 i Wróblewice, død 19. april 1878 på et skip i nærheten av San Francisco) var en polsk pianist og komponist, dikter og dramatiker. Han benyttet pseudonymet **Ernest Buława**.

## Liv og virke
### Bakgrunn
Władysław Tarnowski var sønn av Walerian Tarnowski og hans hustru Ernestyna Tarnowska. Hans foreldre tilhørte forskjellige grener av samme høyadelige slekt. Moren døde da gutten var fire år gammel, og Tarnowskis nevrotiske trekk har blitt ansett å stamme fra dette tidlige tapet. Hans valg av pseudonymet Ernest Buława skal være forbundet med minnet om moren Ernestyna.

### Verker
#### Musikalske komposisjoner
* *Quatour Re-majeur pour Deur Violons, Viola et Violoncelle* (strengekvartett, 1874)
* *Fantaisie quasi Sonate pour Piano et Violon* (fantasi for fiolin og piano)
* *Au souvenir d'un ange* (for fiolin og piano, 1875)
#### Bibliografi
* * Poezye studenta * (i fire bind, 1863-1865)
* * Piołuny * (1869)
* * Karlińscy * (tragedie, 1874)
* * Joanna Grey * (tragedie, *Jane Grey*, 1874)

## Referanser


## Litteratur
* Kinga Fink *„Lwowskie koncerty pianisty i kompozytora Władysława Tarnowskiego”* i: *„Musica Galiciana”*, bind 15, 2016, side. 42-52.
* *„Pieśni niemieckie Władysława Tarnowskiego”*, (redigert av Marcin Tarnowski), Warszawa-Lodz, 2017.
* *„Utwory instrumentalne Władysława Tarnowskiego”*, (redigert av Marcin Tarnowski), *Warszawa-Lodz, 2018.
* Władysław Tarnowski *„Artysta i cierpienie”*, Volum I, (redigert av Marcin Tarnowski), *Warszawa-Lodz, 2020.

## Eksterne lenker
* 
*
Mie Højlund

**Mie Enggrob Højlund** (født 24. oktober 1997 i Voldum) er en dansk håndballspiller, som spiller for den danske klubben  og det danske kvinnelandslaget.

Hun ble tatt ut i bruttotroppen til det danske kvinnelandslaget foran Håndball-EM 2016, men var ikke blant de 16 utvalgte. To år senere fikk hun sin mesterskapsdebut under Håndball-EM 2018.

## Referanser


## Eksterne lenker
*
Schweizer Hitparade

**Schweizer Hitparade** er Sveits' offisielle hitlister over de mestselgende musikksinglene og musikkalbumene i Sveits. Listene ble startet som en singeliste i januar 1968 og siden utvidet med en albumliste i 1983 og siden egne lister for radioavspillinger og samlealbum. Listene utarbeides av det tyske medieselskapet GfK Entertainment på oppdrag av IFPI Schweiz.

## Bakgrunn
2. januar 1968 ble den første sveitsiske singellisten publisert og kringkastet på Schweizer Radio DRS (i dag Schweizer Radio und Fernsehen). I starten var listen en ren topp 10-liste, men med økende platesalg ble listen utvidet til en topp 100-liste. I 2010 gikk man tilbake til en topp 75-liste, før listen igjen ble utvidet til 100 høsten 2016.

### Listene

* Singler Topp 75 (ukentlig siden 1968)
* Album Topp 100 (ukentlig siden 1983)
* Samlealbum Topp 25

Listene utarbeides av GfK Entertainment, som i 2010 også etablerte ***Les charts***, en hitliste over de mest populære singlene og albumene i Romandie, den fransktalende regionen i Sveits:

* Romandie Singler Topp 20
* Romandie Album Topp 50

Listene oppdateres hver søndag og publiseres den påfølgende onsdagen.

## Referanser


## Eksterne lenker

*
Empire Distribution

**EMPIRE Distribution, Records and Publishing Inc.** (markedsført som **EMPIRE**) er et amerikansk distribusjonsfirma og plateselskap grunnlagt i 2010 av Ghazi Shami, og har hovedkontor i San Francisco, California med kontorer i New York City og Atlanta. Selskapet har utgitt album i flere forskjellige sjangere som R&B, reggae, rock, gospel, latin, country og pop, men har hovedfokus på hiphop. Bedrifter og artister som Top Dawg Entertainment (Kendrick Lamar, Schoolboy Q, Ab-Soul), Steel Wool (Anderson Paak, Watsky, Jez Dior), Jazz Anderson, Cody Wolfe, Kane Brown, Funk Volume (Dizzy Wright, Jarren Benton), ESGN (Freddie Gibbs), Think It's A Game Entertainment (Rich Homie Quan, YFN Lucci), Paper Route Empire (Young Dolph), Trill Entertainment (Boosie Badazz, Webbie), Last Kings Records (Tyga), Taylor Gang Entertainment (Berner, Chevy Woods), Grand Hustle Records (T.I., B.o.B, Trae tha Truth), No Limit Forever Records (Master P, Choppa, Romeo Miller, G5-J, Cymphonique, Silkk the Shocker), Nature Sounds (J Dilla, Devin the Dude, Pete Rock), Jamla Records (9th Wonder Rapsody), Bad Vibes Forever (XXXTentacion) og Mastered Trax (C-Kan), Rich Broke Entertainment (Lil Duval) ha partnerskap med Empire, som omhandler musikk distribuert over plattformer som iTunes, Google Play, Amazon.com, Deezer, Spotify, SoundCloud og Rdio. Selskapet håndterer også distribusjon av fysiske CD-er og vinyler til de tradisjonelle butikkjedene som selger musikk.

EMPIRE har utgitt opptil flere debutalbum og tidlige singler fra en rekke artister som er nye i bransjen, og signerer ofte unge talenter. I Atlanta var det det første plateselskapet som utga Trinidad James, Rich Homie Quan, Migos, Rocko og K Camp. I Los Angeles har de distribuert, og/eller fortsatt distribuerer, artister som Kendrick Lamar, Schoolboy Q, Problem, Skeme og Crooked I. De har også vært involvert i New York med utgivelser fra Troy Ave, Styles P, Cam'ron og Busta Rhymes. På R&B-siden har de signert artister som Eric Bellinger, Jacquees, Jesse Boykins III, Jonn Hart og Lyrica Anderson. EMPIRE har også hatt flere reggae-album på listetopper, blant annet reggaeartist J Boogs-album, *Backyard Boogie*.

Opptil flere album og singler distribuert av EMPIRE har oppnådd en plassering på *Billboards*, blant annet «Taste» av Tyga med Offset, «Look at Me» av XXXTentacion, «All the Way Up» av Fat Joe og Remy Ma, «Broccoli» av DRAM, «Flex (Ooh, Ooh, Ooh)» av Rich Homie Quan, «Might Be» av DJ Luke Nasty, *[[Malibu (album)|Malibu]]* av Anderson Paak, *[[Section.80]]* av Kendrick Lamar, «Gas Pedal» av Sage the Gemini, *[[Phantom and the Ghost]]* av Styles P, «#IWantDat» av Mindless Behavior, *[[Knock Madness]]* av Hopsin og *[[Stoner's EP]]* av Snoop Dogg.

## Referanser


## Eksterne lenker
* 
*
Espasol

**Espasol** er en sylinderformet filippinsk riskake opprinnelig fra provinsen Laguna. Den er laget av rismel kokt i kokosmelk og med søtede kokosnøttstrips, med et dryss av rismel.

## Referanser
Gising-gising

***Gising-gising*** er en filippinsk rett fra provinsene Nueva Ecija og Pampanga på Filippinene. Den er tradisjonalt laget av fint snittede vingebønner (*sigarillas*), svinekjøttdeig, og kokosmelk krydret med labuyo chili, hvitløk, løk og bagoong. Winged beans kan også erstattet med grønne bønner (*haricots verts*) og vannspinat (*kangkong*); mens ground pork kan erstattes av (eller tilberedes sammen med) sjømat som reker, blekksprut eller fisk. Andre grønnsaker og krydder kan legges til.

Navnet betyr «våkn opp, våkn opp». Den kan spises som den er, eller på ris, eller som siderett til retter av grillmat. *Gising-gising* minner sterkt om Bicolregionens rett Bicol Express hva gjelder ingredienser.

## Referanser
Apas

**Apas** er avlange kjeks som er belagt med sukker. Apas-kjeks er typiske for det filippinske kjøkken.

Apa er også ordet for kjeks på tagalog, særlig for slike som benyttes til iskremkjeks.

## Referanser


## Eksterne lenker
*
Vitenskapsåret 1773

__NOTOC__
## Oppdagelsesreiser
* 17. januar - James Cook blir den første som krysser søndre polarsirkel.

## Astronomi

* 13. oktober - Charles Messier oppdager Malstrømgalaksen (bildet), en vekselvirkende spiralgalakse på 23 millioner lysårs avstand i stjernebildet Jakthundene.

## Kjemi
* Hilaire Rouelle oppdager urea.
* Carl Wilhelm Scheele og Joseph Priestley isolerer oksygen uavhengig av hverandre. Priestley kalte det "avflogistisert luft" og Scheele "ildluft".

## Prisvinnere
* Copleymedaljen: John Walsh, britisk naturhistoriker.
* John Harrison får £8.750 for oppfinnelsen av et pålitelig marint kronometer.

## Institusjoner
* Istanbul Tekniske Universitet blir opprettet, opprinnelig med navnet *Deniz Harp Okulu* (*Marineakademiet*), verdens første lærested for høyere utdannelse i ingeniørfag.


## Fødsler

## Dødsfall

## Referanser


## Eksterne lenker
*
Delaila Amega

**Delaila Amega** (født 21. september 1997 i Heerhugowaard) er en nederlandsk håndballspiller, som spiller for den tyske klubben  og det nederlandske kvinnelandslaget.

## Referanser


## Eksterne lenker
*
Esther Schop

**Esther Schop** (født 22. januar 1990 i Alkmaar) er en nederlandsk håndballspiller, som spiller på strek for den franske klubben  og det nederlandske kvinnelandslaget.

## Referanser


## Eksterne lenker
*
Fabienne Logtenberg

**Fabienne Logtenberg** (født 1991) er en nederlandsk tidligere håndballspiller, som spilte på strek for den nederlandske klubben  og det nederlandske kvinnelandslaget.

## Referanser


## Eksterne lenker
*
Sharina van Dort

**Sharina van Dort** (født 18. oktober 1988 i Zwolle) er en nederlandsk håndballspiller, som spiller på kant for den nederlandske klubben Wijhe '92 og det nederlandske kvinnelandslaget.

## Referanser


## Eksterne lenker
*
Gulaman

***Gulaman*** er plater av tørket agar som i det filippinske kjøkken brukes til å lage desserter av gelé-type. Vanligvis siktes det spesifikt til  forfriskelsen *sago't gulaman*, også kalt *samalamig*, som tilbys av gateselgere. Denne drikken består av *gulaman*kuber og/eller sago- eller tapioka-perler i melk, fruktsaft eller brunsukkervann smakssatt med pandanblader.

*Gulaman* er det filippinske kulinariske bruk av agar, som kommer fra sjøgress, for det meste fra *[[gelidium|gelidium corneum]]*—en av de mest utbredte av spiselige alger. Den selges for det meste dehydrert og formet som langsmale tørre plater som enten er blanke eller fargede. De kan også selges i pulverform, som for eksempel ZANG Gulaman.

*Gulaman* brukes i forfriskninger eller desserter som *sago at gulaman* (eller *gulaman at sago*, sammentrukket: *sago't gulaman*), *buko pandan*, agarflan, *[[halo-halo]]*, forskjellige fruktsalater, svart *gulaman*, og rød *gulaman*.

## Forskjeller mellom gelatin og gulaman
Begrepene gelatin (eller «jelly») og *gulaman* brukes synonymt på Filippinene, selv om de er helt forskjellige produkter. Mens gelatin er et protein, er *gulaman* et plantederivert karbohydrat, laget fra sjøgress. Distinksjonen klargjør at *gulaman* kan passe for de som ikke kan spise gelatin av religiøse eller kulturelle grunner, som muslimer.

Gelatin oppløses i varmt vann, men det må kokende vann til for å oppløse *gulaman*. Gelatin stivner i kjøleskapstemperatur; *gulaman* stivner i romtemperatur. Mens  gelatin kan smelte i romtemperatur, er den termoreversibel til sin tidligere form.

## Referanser


## Eksterne lenker
*
Dynamostes

***Dynamostes*** er en slekt av underamilie av trebukker (Cerambycidae).

## Utseende
En middelsstor (ca. 15 millimeter), slank, blank, brunrød til brunsvart trebukk. Antennene er nokså kraftig og rundt to tredjedeler så lange som kroppen. Pronotum er tønneformet, dekkvingene jevnbrede, nokså kraftig punkterte, med grove punktrader. Beina er middels lange, lårene noe fortykkede.

## Levevis
Som andre trebukker lever larvene av de fleste artene i død ved. De voksne billene er oftest nattaktive.

## Utbredelse
Slekten er utbredt i det nordlige India, Nepal og Yunnan.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien Disteniinae Thomson, 1861
******* Stammen Dynamostini Lacordaire, 1869 
******** Slekten ***Dynamostes*** Pascoe, 1857
********* *[[Dynamostes audax]]* Pascoe, 1857

## Eksterne lenker
* 
* Oversikt over arter i den Gamle verden
Rinka Duijndam

**Rinka Duijndam** (født 6. august 1997 i Wateringen) er en nederlandsk håndballmålvakt, som spiller for den norske klubben  og det nederlandske kvinnelandslaget.

## Referanser


## Eksterne lenker
* 
*
Ginataan

**Ginataan**, staves også **guinataan**, er en filippinsk samlebetegnelse som omfatter mat som er kokt med *gatâ* (kokosmelk). Ordrett kan *ginataan* oversetter «gjort med kokosmelk». Det dreier seg om en generell betegnelse, og det kan siktes til et bredt spekter av retter, som alle kalles *ginataan*, men er forskjellige. 

## Terminologi
*Ginataan* sikter vanligvis til retter som inntas med ris til dagens hovedmåltider. Det følger gjerne formen «*ginataan na/ginataang* + (hva enn det er tilberedt med)» eller «(rettens navn) + *sa gatâ*». For eksempel er *ginataang hipon* reker kokt i kokosmelk, *ginataang gulay* grønnsaker av forskjellig slag kokt i kokosmelk, *ginataang alimango* er en type krabber kokt i kokosmelk, mens *ginataang manok* er kylling i kokosmelk. Kokosmelk han også tilføres eksisterende retter, som i *ginataang [[filippinsk adobo|adobo]]* (bedre kjent på tagalog som *adobo sa gatâ*).

Det er andre retter som er kjent under sine spesielle navn, som Bicol Express, *[[Taro|laing]]* og varianter av *[[pinakbet]]*, som ikke desto mindre faller under kategorien *ginataan* etter som kokosmelk er en hovedingrediens eller en viktig ingrediens.

## Søte varianter: Dessertsupper
Forskjellige søte desserter omtalles også som *ginataan*, da særlig i den nordlige del av Filippinene. For eksempel kalles den visayanske *[[binignit]]*, en suppe på kokosmelk med knoller, tapioca-perler og sago kalles rett og slett *ginataan* på tagalog (det er da egentlig en kortform av *ginataang [[halo-halo]]*). Suppen kalles *«giná-tan»* på bikolano, *«ginettaán»* på ilokano, og *«ginat-ang lugaw»* på hiligaynon. Hvis man legger til gummiaktige bakker laget av bearbeidet kleberis. blir den en dessert kalt *ginataang bilo-bilo* eller rett og slett *[[bilo-bilo]]*. *[[Ginataang mais]]* er et annet eksempel på en dessertsuppe; en varm, søk og tykk sodd av kokosmelk, søt mais og kleberis.

## Referanser
Keely Small

**Keely Small** (født 9. juni 2001) er en australsk friidrettsutøver, som hovedsakelig konkurrerer i sprint og mellomdistanseløp. Hun vant spydkast under Sommer-OL for ungdom 2018. 

## Idrettskarriere
### Før 2017
Small begynte med løping da hun var ni år gammel og ble «oppdaget» i et lokalt løp av Paul Torley, som var friidrettstrener. Før dette hadde hun drevet med svømming. Hun har gode resultater nasjonalt i aldersbestemte klasser, og ble australsk U14-mester på 800 og 1500 meter i 2014, og australsk skolemester (*Australian All Schools Championships*) på begge disse distansene i 2014 og 2015. Da hun vant 800 meter under skolemesterskapet i 2014 løp hun på 2:10,01, 13 år gammel. 

I 2016 vant hun 800 meter i Canberra Track Classic, og hun fikk gull på 800 meter og sølv på 1500 meter i det australske U16-mesterskapet i friidrett. Hun vant kvinneklassen i 10 km Fun Run under Australian Running Festival 2016, og hun vant 1500 meter i det australske skolemesterskapet. I desember vant hun 3000 meter i U20-klassen i det australske mesterskapet på 10.000 meter.

### 2017
Hun vant 800 meter under Alana Boyd Shield og vant B-racet under Hunter Track Classic i januar, der hun forbedret sin personlige rekord på 800 meter med tre sekunder, og løp på 2:05,08, som var under kvalifiseringskravet til Samveldelekene for ungdom. Hun kom på fjerdeplass på 1500 meter under Sydney Invitational, og fikk oppmerksomhet da hun løp på 2:01,46 under Athletics Australia Grand Prix-stevnet Canberra. Denne tiden var ny australsk U18-rekord, og hun var da 15 år gammel.

I juli deltok hun i Samveldelekene for ungdom 2017. Hun kom på åttendeplass på 1500 meter og femteplass på 800 meter. 

### 2018
Small vant 800 meter under det austalske U18-mesterskapet i mars 2018. Hun forbedret sin personlige rekord på 800 meter til 2:00,81 under Samveldelekene 2018 i Australia, og satte samtidig australsk U18- og U20-rekord på denne distansen. Hun ble likevel slått ut i første runde. I mai deltok hun i Melanesiamesterskapet i friidrett 2018, og vant der 800 meter i U18-klassen, fire sekunder foran Jaylah Hancock-Cameron. 

Hun deltok i Sommer-OL for ungdom 2018 i Buenos Aires i Argentina, der hun vant 800 meter med 2:05,68 og 2:04,76 i de to omgangene, der sammenlagttiden (4:10,44) talte.

## Referanser


## Eksterne lenker
* 
*  Profil hos Ungdoms-OL 2018
Miranda Schmidt-Robben

**Miranda Schmidt-Robben** (født 13. desember 1986 i Klijndijk) er en nederlandsk tidligere håndballspiller, som spilte på kant for de nederlandske klubbene Emmen & Omstreken og Vlug & Lenig, de tyske klubbene  og Bad Wildungen, samt det nederlandske kvinnelandslaget.

## Referanser


## Eksterne lenker
*
Siopao

**Siopao** (), som betyr «dampet bolle», er den filippinske versjon av den kantonesiske dampkokte bolle cha siu bao.

Den er en populær snack som selges særlig i kinesiske restauranter eller av gateselfgere på Filippinene. Det er flere varianter, avhengig av fyllet: *[[asado]]* (*cha siu bao*) eller *[[bola-bola]]* (en kombinasjon av kjøtt fra gris, kylling, storfe) eller reker, eller saltede andeegg. Det finnes også en bakt variant.

## Referanser
Tisjön

**Tisjön** er en innsjø vest i Malung-Sälen kommune i Sverige. Innsjøen er demmet opp som magasin for kraftproduksjon. Vannflaten varierer derfor mellom 429 og 433 meter over havet. Utløpet er i nordvest, der elva Tossan renner sørvestover gjennom Tossjön og Fageråssjön til Klarälven.

I Tisjön finnes abbor og gjedde, og det er tillatt med fiske fra båt.

## Se også
* Liste over innsjøer i Skandinavia

## Referanser
Heather Nauert

**Heather Ann Nauert** (født 27. januar 1970) er en amerikansk journalist. Hun har vært korrespondent for ABC News og nyhetsanker på Fox News-programmet *[[Fox & Friends]]*. Fra april 2017 var hun talsperson for Utenriksdepartementet i Donald Trumps første regjering.

Nauert har en mastergrad i journalistikk fra Columbia University.

## Referanser


## Eksterne lenker
* 
* 
*
Inipit

***Inipit***, som på filippinsk betyr  «presset», er et flatt bakverk av mel, melk, smult og sukker. To byer i provinsen Bulacan, nemlig Guiguinto og Malolos, er særlig kjent for deres inipit. Det filippinske varemerket *Lemon Square* er kjent for sin første masseproduserte *inipit.*

## Galleri

File:Flavoured inipit.jpg|Stykker av inipit tilsatt henholdsvios ube (dioscorea alata) og sjokolade.


## Eksterne lenker
*Resept for inipit, fra Nestle (Philippines)
Debbie Klijn

**Debbie Klijn** (født 29. desember 1975 i Amsterdam) er en nederlandsk tidligere håndballmålvakt, nå assistenttreneren til Henk Groener for Tysklands kvinnelandslag i håndball.

## Karriere
Som spiller var Klijn målvakt for de nederlandske klubbene  og Swift Roermond, de tyske klubbene ,  og , den danske klubben , samt det nederlandske kvinnelandslaget.

Som trener har hun jobbet for de tyske klubbene  og Stade, samt kvinnelandslagene til Nederland og Tyskland.

## Referanser


## Eksterne lenker
*
Paul Ziemiak

**Paul Ziemiak** (født 6. september 1985 i Szczecin, Polen som Paweł Ziemiak) er en tysk jurist og politiker (CDU), og fra 2018 generalsekretær i sitt parti.

Ziemiak ble 19. september 2014 leder av ungdomspartiet Junge Union. Ved valget i Tyskland 2017 ble han valgt til Forbundsdagen fra valgkretsen Herne – Bochum II. Han ble 8. desember 2018 valgt som ny generalsekretær i CDU.

## Referanser
Marte Mæhlum Johansen

**Marte Mæhlum Johansen** (født 1997) er en norsk idrettsutøver som løper maraton. Hun er tidligere langrennsløper som representerte Østre Toten Skilag. 

Johansen debuterte i verdenscupen i langrenn 11. mars 2018 med en 34.-plass på 30&nbsp;km fristil fellesstart i Oslo. Hun har to gull og to sølv fra junior-VM i 2016 og 2017. I 2020 tok hun sølv på 10 km klassisk i U23-VM i Oberwiesenthal, og hun gikk på det norske laget som tok gull i blandet stafett. Der gikk hun sammen med Håvard Moseby, Harald Østberg Amundsen og Hedda Østberg Amundsen.

I 2021 ble hun med i langløpslaget Team Ragde Charge, men i oktober 2021 varslet Johansen at hun ville legge opp som langrennsløper, og begrunnelsen var manglende motivasjon.

Høsten 2024 begynte hun å løpe halvmaraton og etter hvert hel maraton. Hun løper for Raumnes & Årnes IL. Hun satte løyperekord i Midnight Sun Marathon og siden senket sin egen personlige rekord igjen da hun ble beste kvinnelege europear i Hamburg med tiden 2.34,54.

## Referanser


## Eksterne lenker
*
Per Jahr

**Per Jahr** (født 24. januar 1922 i Oslo, død 5. desember 2010 i Spania) var sekretær og personlig adjutant for Vidkun Quisling, leder i Nasjonal Samling (NS), under andre verdenskrig i Norge.

Per Jahr var født i Oslo der han vokste opp i fattigslige kår på Grünerløkka og Sagene med fraskilt mor og fem søsken.

Jahr deltok som frivillig brannmann i aprildagene 1940 da det nasjonalsosialistiske Tyskland invaderte Norge. Jahr meldte seg inn i NSUF, ungdomsavdelingen i NS, i juli 1940, der han ble med i Unghirden. Samme høst ble han volontør hos Quislings sekretær, og seinere kontorsjef, Paul Follegg. Da Follegg ble skadd i en bilulykke litt seinere, overtok den 18-årige assistenten som sekretær for partiføreren.

Jahr ledsaget Quisling på flere reiser, blant annet til Hitler i Berlin to ganger, i april 1943 og januar 1944. Etter «Statsakten» 1. februar 1942 ble Jahr del av Quislings stab på Slottet og på Gimle, Quislings privatresidens på Bygdøy, der han ble en slags visevert.

Han ble arrestert på Gimle 10. mai 1945, to dager etter frigjøringen.  

I landsvikoppgjøret ble han dømt til fengsel i to år og to måneder.

I 2002 utga Jahr den selvbiografiske boka *Tre skritt bak. Mennesker og opplevelser som Quislings unge adjutant så dem* på Historisk forlag.

## Referanser


## Eksterne lenker
*
Frank Tandberg

**Jarl Frank Tandberg** (født **Jarl Frank Erik Grimestad Johnson** i 1959 i Bergen, død 2. februar 2021 i Torrevieja) var en norsk krimforfatter.

Tandberg hadde bakgrunn som kriminell og skrev med personlig kjennskap til det kriminelle miljøet i Norge. Han debuterte som forfatter med romanen *Nattens joker* (1995) mens han satt i fengsel. Sammen med oppfølgerne *Løgnernes paradis* (1998) og *Siste tog øst* (2001) danner den romantrilogien om Martin Lorentzen, kjeltringen som hele tiden roter det til for seg selv.

Som kriminell hadde Tandberg tilnavnet «Hallik-Frank», og sommeren 1988 ble han dømt til tre og et halvt års fengsel for hallikvirksomhet, vold og trusler. Han ble også dømt til flere års fengsel i Danmark i forbindelse med en omfattende narkotikasak. I 1990 skjøt han pengeinnkreveren Espen Lie i Skovveien. Lie ble hardt skadet men overlevde, og i retten ble Tandberg frikjent siden det ble vurdert til at han hadde handlet i nødverge.

## Referanser
European Hot 100 Singles

**European Hot 100 Singles** var en ukentlig hitliste over de 100 mest populære singlene i Europa, laget av magasinene *[[Billboard]]* og *Music & Media*. Hitlisten eksisterte fra mars 1984 til desember 2010 og var basert på nasjonale salgstall i 15 europeiske land: Belgia (Flandern og Vallonia), Danmark, Finland, Frankrike, Irland, Italia, Nederland, Norge, Spania, Storbritannia, Sveits, Sverige, Tyskland, Ungarn og Østerrike.

I løpet av de 26 årene listen eksisterte, hadde over 400 sanger toppet listen. Den siste listen ble publisert 11. desember 2010, etter at *Billboard* stengte sitt London-kontor. Den siste sangen som toppet listen, var «Only Girl (in the World)» med Rihanna. Per 2018 er Nielsen SoundScan International-baserte Euro Digital Songs og Euro Digital Tracks de eneste felles-europeiske hitlistene som *Billboard* publiserer.

## Historie

### Europarade Top 40
Det første forsøket på å etablere en pan-europeisk hitliste var **Europarade**, som ble startet vinteren 1976 av den nederlandske kringkasteren TROS. I starten var hitlisten basert på salgstall fra seks land: Belgia, Frankrike, Nederland, Spania, Storbritannia og Tyskland. I 1979 kom også Danmark og Italia med i samarbeidet, og utover i 1980-årene ble også salgstall fra Irland, Sveits og Østerrike innarbeidet i listen. Listen ble utarbeidet ved å ta de 15 mest solgte singlene i hvert land, og ga dem dermed poeng fra 1 til 15 ut fra hvilken plassering de hadde på topp 15-listen. Sangen med flest poeng, ble dermed vurdert som Europas mest populære låt. «Europarade»-listen ble trykket i *Music Week* og det nederlandske magasinet *Hitkrant*.

### Euro Hot 100
I mars 1984 etablerte det Amsterdam-baserte magasinet *Music & Media* sin egen singelliste, kalt «Eurochart Hot 100». Hitlisten baserte seg på salgstall for singler i 15 europeiske land: Belgia (Flandern og Vallonia), Danmark, Finland, Frankrike, Irland, Italia, Nederland, Norge, Spania, Storbritannia, Sveits, Sverige, Tyskland, Ungarn og Østerrike. Den felles-europeiske listen ble satt sammen ved å ta listeplasseringene i hvert land, kombinert med prosentvis salgstall for sangene i hvert lands platemarked.

I 1986–87 ble Eurochart også et musikk-tv-program på tv-kanalen Music Box med den nederlandske programlederen Erik de Zwart. Et tilhørende radioprogram, *The Coca-Cola Eurochart Hot 100* ble også sendt på britisk reklameradio i en viss periode i 1990-årene. Radioprogrammet ble ledet av DJ-en Pat Sharp og ble sendt på britiske kommersielle kanaler som Radio Trent, BRMB, Viking FM og GWR FM.

Eurochart ble raskt populært, siden den baserte seg på salgstall fra mange land. I januar 1986 ble *Music & Media* som publiserte listen, en *Billboard*-publikasjon. Og i november samme år ble *Music & Media*'s Eurochart Top 100 brukt som grunnlag da *Billboard* selv trykket sin egen European Hot 100 Singles. Billboards liste ble satt sammen med et eget poengsystem basert på IFPIs offisielle salgstall og hvert lands størrelse.

*Billboard* etablerte også en egen albumliste, European Hot 100 Albums.

## Referanser


## Eksterne lenker

*
Earl Grey

**Earl Grey** kan vise til:

* jarl av Grey, en adelstittel
** Charles Grey, 1. jarl Grey
** Charles Grey, 2. jarl Grey
** Henry Grey, 3. jarl Grey
** Albert Grey, 4. jarl Grey
** Charles Grey, 5. jarl Grey
** Richard Grey, 6. jarl Grey
** Philip Kent Grey, 7. jarl Grey
* earl grey-te
Ultratop

**Ultratop** er en belgisk organisasjon som produserer og publiserer landets offisielle hitlister for solgte og strømmede sanger og musikkalbum i Belgia. Ultratop er en ideell organisasjon og ble grunnlagt etter initiativ fra Belgian Entertainment Association (BEA), Belgias medlemsorganisasjon under International Federation of the Phonographic Industry. Ultratop publiserer to sett med hitlister hver uke: ett sett for den nederlandsktalende regionen Flandern, og ett for den fransktalende regionen Vallonia. I tillegg publiseres egne hitlister for låter som ligger like under de offisielle listene, disse listene heter **Ultratip Bubbling Under**.

## Ultratop-listene
Listene blir satt sammen basert på platesalget fra rundt 500 musikkforretninger og digitale butikker, samt avlytningstall fra strømmetjenester som Spotify. I motsetning til de fleste andre land, blir det laget to sett med regionale lister: ett for Flandern og ett for Vallonia. Dette skyldes landets historiske, språklige og kulturelle forskjeller. Ultratopp-listene blir publisert på både radio, tv og internett hver uke.

#### Ultratop 50 Singler (Flandern)
Den flamske Ultratop 50 har eksistert siden 31. mars 1995. Før 1995 var den offisielle ukentlige hitlisten Radio 2 Top 30 (tidligere *BRT Top 30*) kringkastet av Belgische Radio- en Televisieomroep (BRT) og siden av Belgische Radio- en Televisieomroep Nederlandstalige Uitzendingen (BRTN). Denne listen eksisterer fremdeles under navnet VRT Top 30. 

Ultra top 50 samler inn strømmetall og salgstall i Flandern hver uke fra settes sammen på nederlandsk. 

#### Ultratop 50 Singler (Vallonia)
Den vallonske Ultratop 50-listen startet i 1995 som en topp 40-liste, **Ultratop 40**. Listen var en oversikt over de 40 mest solgte singlene i Belgias fransktalende deler. 4. september 2010 ble den vallonske listen gjort om til en topp 50-liste og omdøpt til **Ultratop 50**.

## Ultratip Bubbling Under
I tillegg til hovedlistene Ultratop 50, publiserer organisasjonen en parallell liste kjent som *Ultratip Bubbling Under*. Listen baserer seg på de mest solgte, nedlastede, strømmede og radiospilte sangene som ikke er på Ultratop 50. Ultratip er dermed en slags liste over «bublare», altså låter som er potensiell hiter og som kan nå Ultratop i den kommende tiden.

#### Ultratop 200 Album
I tillegg til singellistene produserer Ultratop hitlister over de 200 mest populære musikkalbumene den siste uken. I likhet med singellistene publiseres det én liste for Vallonia og én for Flandern. 

### Andre Ultratop-lister
Per 2018 produserer Ultratop hitlister i følgende kategorier:

## Referanser


## Eksterne lenker
*
Irina Kornejeva

**Irina Sergejevna Kornejeva** (født **Snopova**; 1995) er en russisk håndballspiller, som spiller på det russiske landslaget og klubblaget .

Hun ble tatt ut i troppen til det russiske kvinnelandslaget og fikk sin mesterskapsdebut under Håndball-EM 2018 for kvinner.

## Fotnoter

## Referanser


## Eksterne lenker
*
Kibawe

**Kibawe** (*Bayan ng Kibawe*) er en kommune på Filippinene. Kommunen ligger på øya Mindanao og tilhører provinsen Bukidnon. Folkemengden var på  innbyggere.

## Barangayer
Kibawe er inndelt i 23 barangayer. 

## Referanser




## Kilder
* 2015 Census of Population and Housing Report Philippine Statistics Authority
Antonina Skorobogattsjenko

**Antonina Vitaljevna Skorobogattsjenko** (; født 14. februar 1999 i Volgograd) er en russisk håndballspiller, som spiller for den russiske hovedstadsklubben  og det russiske landslaget.

Hun ble tatt ut i troppen til det russiske kvinnelandslaget og fikk sin mesterskapsdebut under Håndball-EM 2016 i Sverige.

## Referanser


## Eksterne lenker
*
Intramuros (bydel i Manila)

**Intramuros** (spansk/latin, betyr «innenfor murene») er en bydel i Filippinenes hovedstad Manila som er fullstendig omkranset av murer. Under den spanske koloniperioden ble Filippinene styrt av spanske myndigheter fra Intramuros.

## Beskrivelse
En rekke av de bygninger de hadde til formålet er fremdeles i god stand, som  *Palacio del Gobernador* (guvernørens palass). Her er også katedralen i Manila. Landets eldste høyskole, Colegio de San Juan de Letran, er her. Intramuros rt å betrakte som de førdte og opprinnelige Manila. I dag er bydelen en av byens viktigste sevverdigheter.

Innen Intramuros er festningen *Fort Santiago*, som ble grunnlagt i 570 av Martín de Goiti som *[[Fuerza de Santiago]]*, for å gi de spanskr conquistadores tilflukt mot geriljaangrep fra muslimer.

I 1574 ble *Fuerza de Santiago* beleiret av 3000 kinesiske pirater anført av Lim ah hong; Goiti overtok forrsvaret av byen. Han mistet livet, byen ble inntatt av piratene, men ble i 1575 gjenerobret av Juan de Salcedo.

Under den britiske invasjon av Filippinene i 1762 ble Intramuros åsted for Slaget om Manila som ble utkjempet 5./6. oktober. Festningen ble bombardert og sterkt beskadiget, men kunne settes i stand etter den britiske okkupasjon var over i 1764.

Under annen verdenskrig ble Intramuros grundig rasert av japanerne, særlig under de de alliertes gjenerobring. Men den er blitt restaurert. Likevel er en del av bygningene bak fasadene i en trist forfatning. Det er også mange spor etter krigshandlingene.

## Billedgalleri

Fil:Intramuros.jpg|Inngangsportal fra sør til Intramuros.
Fil:Manila Walled City Destruction May 1945.jpg|Intramuros, ødeleggelsene i mai 1945.
Fil:Casa colonial en Intramuros.JPG|En patio fra kolonitiden.
Fil:Fachada colonial en Intramuros.JPG|Husfasade fra kolonitiden.

## Referanser


## Litteratur
* Pedro Luengo Gutiérrez: *Intramuros. Arquitectura en Manila, 1739–1762* (= *Colección Tesis doctorales „Cum laude“.* 35). Fundación Universitaria Española, Madrid 2012, ISBN 978-84-7392-790-1 (likeledes: Sevilla, Universitet, Dissertation, 2012).

## Eksterne lenker
*
Mark A. Milley

**Mark Alexander Milley** (født 20. juni 1958) er en amerikansk offiser (general i U.S. Army). I 2015 ble han utnevnt til sjef for den amerikanske hæren og han var landets forsvarssjef (Chairman of the Joint Chiefs of Staff) fra 2019 til 30. september 2023 da Charles Q. Brown jr. overtok.

## Liv og virke
Milley ble født i Winchester i Massachusetts og var elev ved Belmont Hill School. Han har en bachelor of arts-grad i statsvitenskap fra Princeton University, en master of arts-grad i internasjonal politikk fra Columbia University og en ytterligere master of arts-grad i nasjonal sikkerhet og strategiske studier fra U.S. Naval War College.

Han ble utnevnt til panseroffiser etter å ha gjennomgått reserve officers' training corps-programmet ved Princeton i 1980 og har tilbrakt det meste av sin karriere i infanteriet. Han ble utnevnt til den 39. sjefen for arméen den 14. august 2015, og nominert til formann for den militære sjefsnemnd den 8. desember 2018.

## Referanser




## Eksterne lenker
*
Jaroslava Frolova

**Jaroslava Vladimirovna Frolova** (; født 18. mai 1997 i Volgograd) er en russisk håndballspiller, som spiller for den russiske klubben  og det russiske landslaget. Hun har tidligere spilt for klubblagene  og .

Hun ble tatt ut i bruttotroppen til det russiske kvinnelandslaget foran Håndball-EM 2016 i Sverige, men var ikke blant de 16 utvalgte. To år senere fikk hun sin mesterskapsdebut under Håndball-EM 2018 i Frankrike.

## Referanser


## Eksterne lenker
*
Kira Trusova

**Kira Vladimirovna Trusova** (; født 28. juni 1994 i Toljatti) er en russisk håndballmålvakt, som spiller for den rumenske klubben  og det russiske landslaget.

Hun ble tatt ut i bruttotroppen til det russiske kvinnelandslaget foran Håndball-EM 2014 i Kroatia og Ungarn, men var ikke blant de 16 utvalgte. To år senere fikk hun sin mesterskapsdebut under Håndball-EM 2016 i Sverige.

## Referanser


## Eksterne lenker
*
Carl Friedrich Borkenstein

**Carl Friedrich Borkenstein** (1779–1839) var en tyskfødt norsk offiser og militær forfatter.

## Bakgrunn og utdannelse
Han var sønn av en kobberverksbestyrer, gikk på gymnasiet i Göttingen, og på det toårige Ecole militaire i Hannover og tok attilerieksamen. I 1808 ble han skilt fra sin hustru, av den adelige Hannover-slekten von Avemann.

## Karriere
Borkenstein tok del i felttogene 1794-1798, men da den hannoveranske hær gikk i oppløsning i 1803 kom han i dansk hærtjeneste som sekondløytnant i artilleriet. Gjennom sitt forfatterskap pådro han seg imidlertid en del eldre danske offiserers misnøye, og gikk dermed glipp av en stilling som lærer i Artilleri-Videnskab ved Artilleri-Institutet i København. Dermed ble han i 1811 kommandert til Norge. Her ble han i 1814 lærer i artillerikunnskap for Landkadettkorpset ved Krigsskolen i Christiania (fra 1826 ved Den militære høyskolen).

Han avanserte senere til oberst i Generalstaben. Borkenstein holdt i 1819 forelesninger i artillerivitenskap i Stockholm, samtidig han også for egen del studerte kjemi under veiledning av Jöns Jacob Bergelius (1779-1848). Han underla artillerilæren en fullstendig rasjonell behandling, og det lyktes ham derigjennom å gi faget et virkelig oppsving. Under en europeisk studiereise til Nederland, Belgia, Frankrike og Tyskland i årene 1820 til 1823 fikk han utgitt det som skulle bli hans hovedverk, læreboka *Versuch zu einem Lehrgebäude der theoretisch-praktischen Artillerie-Wissenschaft* (1822).

## Familiefar i Norge
I 1824 ble Borkenstein gift med Else Sophie Clausen (d. 1837), datteren til proprietæren på Bjølsen. I 1828 fikk de sønnen Carl August Conrad Borkenstein, som ble premierløytnant og senere kaptein, og i 1830 datteren Pouline Wilhelmine Antonette Borkenstein. Ekteparet Borkenstein kom også til å overta som eiere av Bjølsen gård.

## Berømmelse
Som militær forfatter vant Borkenstein atskillig anerkjennelse både for sine faglitterære og vitenskapelige avhandlinger. Borkenstein var også med på å stifte Christiania Militaire Samfund i 1825. Som takk bevirket Samfunnet at det ble reist et verdig minnesmerke på hans grav.

## Referanser


## Kilder
* Kraft, Jens Edvard: *Norsk Forfatter-Lexicon 1814-1856*. https://runeberg.org/jekforf/0096.html
* 
* Ovenstad, Olai 1948: *Militærbiografier. Den norske Hærs Officerer fra 18. januar 1628 til 17. mai 1814. I*. A-H. Oslo: Norsk Slektshistorisk Forening.https://web.archive.org/web/20160325063607/http://old.genealogi.no/kilder/mil/ovenstad/ovenstad_bd_1/index.html
* Petersen, Richard 1916: «Livserindringer [I]» (s. 66-76). *[[St. Hallvard (tidsskrift)|St. Hallvard]]. Tidsskrift for Oslos og Kristianias historie 1916*, s. 74-75.
*
Pilar (Bohol)

**Pilar** (*Bayan ng Pilar*) er en kommune på Filippinene. Kommunen tilhører provinsen Bohol og ligger på øya av samme navn. Folkemengden er på  innbyggere (2015).

## Navn
Navnet *Pilar* er en kortform som viser til oppkalling etter det spanske valfartsstedet og mariahelligdommen *[[Nuestra Señora del Pilar]]* eller *María del Pilar* i Zaragoza; hun fremstilles vanligvis stående på en søyle (=*pilar*). Andakten fikk en oppsving i Spania på 1400-tallet og i 1730 forordnet pave Innocens XIII venerasjonens utbredelse i hele det spanske verdensrike, som Filippinene var en del av.

## Barangayer
Pilar er inndelt i 21 barangayer.

## Referanser




## Eksterne lenker
* 
* 2015 Census of Population and Housing Report Philippine Statistics Authority
Sierra Bullones

**Sierra Bullones** (*Bayan ng Sierra Bullones*) er en kommune på Filippinene. Kommunen tilhører provinsen Bohol og ligger på øya av samme navn. Folkemengden var i 2015 på .

Her ligger nasjonalparken Rajah Sikatuna Protected Landscape.

## Barangayer
Sierra Bullones er inndelt i 22 barangayer.

## Billedgalleri

Paradisehills.jpg
Sierra-Bullones Bohol.jpg
Rajah_Sikatuna_Protected_Landscape.jpg


## Referanser
Solana (Cagayan)

**Solana** (*Bayan ng Solana*) er en kommune på Filippinene. Kommunen ligger på øya Luzon og tilhører provinsen Cagayan. I 2015 hadde Solana  innbyggere.

De arkeologiske utgravingsfeltene Awidon Mesa Formationa Paleolithic Sites ligger i kommunen. Det dreier seg om i det minste 68 funnsteder fra steinalderen, med steinredskaper og fossiler etter dyr som stegodoner, elefanter, neshorn og store skilpadder - som ikke lenger finnes på Filippinene. 

## Barangayer
Solana er inndelt i 38 barangayer.

## Referanser


## Eksterne lenker
*
Tiaong

**Tiaong** (*Bayan ng Tiaong*) er en kommune på Filippinene. Kommunen ligger på øya Luzon, og tilhører provinsen Quezon. Folkemengden er på  innbyggere i 2015.

## Barangayer
Tiaong er inndelt i 31 barangayer.

## Referanser
Daet

**Daet** er en kommune på Filippinene som er administrativ hovedstad for provinsen Camarines Norte i Bikolregionen. 
Hele kommunen har 104&nbsp;799 innbyggere (2015).

Kommunen oppsøkes av surfere fra hele verden; særlig den brede stranden Bagasbas er populær. Øygruppen Calaguas tilhører kommunen, likeså deler av Bicol Natural Park.

## Barangayer
Daet er inndelt i 25 smådistrikt, barangayer, per 30. september 2019.

## Referanser




## Kilder
* National Statistical Coordination Board, Filippinerna

## Eksterne lenker
*
Malitbog (Bukidnon)

**Malitbog** (*Bayan ng Malitbog*) er en kommune på Filippinene. Kommunen ligger på øya Mindanao og tilhører provinsen Bukidnon. Folkemengden er på  innbyggere.

## Barangayer
Malitbog er inndelt i 11 barangayer.

## Billedgalleri

Ph bukidnon malitbog municipal hall.JPG


## Referanser




## Kilder
* 2015 Census of Population and Housing Report Philippine Statistics Authority
Sibagat

**Sibagat** er en filippinsk kommune i provinsen Agusan del Sur på øya Mindanao. Den ligger 29&nbsp;kilometer øst for Butuan City, i innlandet. Her drives det for det meste selvbergingsjordbruk.

## Navn
Navnet Sibagat er avledet av *bagat* (*treff*, eller *møtepunkt*). Muntlig overlevert historie forteller at elven Sibagat ikke langt fra sentrum av bebyggelsen var det sted der rivaliserende stammer møttes og utkjempet sine kamper. 

De flerte innbyggere er migranter fra Visayas, særlig fra øya Cebu.

## Barangayer
Sibagat består av  24 barangayer.

## Referanser




## Kilder
* 2015 Census of Population and Housing Report Philippine Statistics Authority
San Esteban (Ilocos Sur)

**San Esteban** (*Bayan ng San Esteban*) er en kommune på Filippinene. Kommunen ligger på øya Luzon og tilhørere provinsen Ilocos Sur. Folkemengden var på  innbyggere.

Langs kysten mot Sørkinahavet har kommunen fine strender og vakre steinformasjoner.

## Barangayer
San Esteban er inndelt i 10 barangayer.
*Ansad
*Apatot
*Bateria
*Cabaroan
*Cappa-Cappa
*Poblacion
*San Nicolas
*San Pablo
*San Rafael
*Villa Quirino

## Billedgalleri

View from Brgy. Cabaroan, San Esteban, Ilocos Sur.jpg
San_Esteban_Ilocos_Sur.jpg


## Referanser




## Kilder
* 2015 Census of Population and Housing Report Philippine Statistics Authority
Single Top 100

**Single Top 100** er en ukentlig, nederlandsk hitliste over de 100 mest populære sangene i Nederland. Listen utarbeides av selskapet Dutch Charts på grunnlag av fysisk salg, nettsalg og strømmetall. Singelisten har røtter tilbake til 1956, men ble en topp 100-liste først i 1987. Singellisten er en av tre offisielle hitlister i Nederland, de to andre er Nederlandse Top 40 og Mega Top 50. I motsetning til Single Top 100 baserer de to andre hitlistene seg også på radiospillinger.

## Historie
Den første nederlandske hitlisten over singler ble trykket i magasinet *Elsevier Weekblad* 10. mars 1956 og var en topp ti-liste under navnet *Nederlandse Hitparade* og siden *Nederlandse Top 10*. Utover i 1960-årene dukket flere nye hitlister opp i Nederland, blant andre *Tijd voor Teenagers Top 10* i 1963 og *Hilversum 3 Top 30* i 1969. 

Sistnevnte var den direkte forløperen til Single Top 100 og ble første gang presentert 23. mai 1969 i et eget radioprogram på radiokanalen VPRO, og fra desember 1970 på NOS. Programmet ble presentert av Willem van Kooten, og i 1971 av Felix Meurders som omdøpte programmet til *Daverende Dertig* (norsk oversettelse: *De tordnende tretti*). Siden skiftet programmet navn en rekke ganger utover 1970- og 1980-årene. Listen ble utvidet til 50 sanger i juni 1978, og videre til  100 sanger i 1987. Frem til 1993 gikk listen under navnet *Nationale Hitparade*, men i 1993 ble den etterfulgt av Mega Top 50 og i 1997 av Mega Top 100. 

I 2004 ble listen splittet opp i to nye singellister: Single Top 100 og Mega Top 50. Selv om listene har felles historie, er to uavhengige hitlister; Single Top 100 baseres på fysisk og digitalt salg og strømming, mens Mega Top 50 baserer seg på digitalt salg, strømming og radiospillinger. Single Top 100 publiseres kun på internett, mens Mega Top 50 presenteres ukentlig på radiokanalen NPO 3FM. 

### Navn på listen
*1969–1974: **Hilversum 3 Top 30** (fra 2. april 1971: **Daverende Dertig**)
*1974–1993: **Nationale Hitparade**
**1974–1978: Nationale Top 30
**1978–1987: Nationale Top 50
**1987–1989: **Nationale Hitparade Top 100**
**1989–1993: **Nationale Top 100**
*1993–1997: **Mega Top 50**
*1997–2004: **Mega Top 100**
*2004–: **Mega Top 50** og **Single Top 100** 

## Se også
*Dutch Charts
*Mega Top 50
*Nederlandse Top 40

## Referanser


## Eksterne lenker
*Single Top 100 Oversikt over nederlandske singellister fra 1956
Kevin Kühnert

**Kevin Kühnert** (født 1989) er en tysk politiker (SPD). Han ble 11. desember valgt som sitt partis generalsekretær. 

Den  24. november 2017 ble han valgt leder av partiets ungdomsorganisasjon Jusos. Kühnert var medlem av bydelsforsamlingen i Tempelhof-Schöneberg i Berlin. Han ble 6. desember 2019 valgt som en av fem stedfortredende ledere av sitt parti.

## Referanser


## Eksterne lenker
*
Dutch Charts

**GfK Dutch Charts**, før 2014 kalt **GfK MegaCharts**, er et nederlandsk selskap som utarbeider og publiserer en rekke hitlister i Nederland. De to mest kjente listene er singellisten Single Top 100 og albumlisten Album Top 100. Selskapet er en del av mediekonsernet GfK Retail & Technology Benelux BV.

## Hitlister
; Singler og sanger
* Single Top 100
* Single Tip

; Album
* Album Top 100
* Compilation Top 30 
* Combi Album Top 100
* Backcatalogue Top 50

; DVD og annet

* Dance Top 30
* Midprice Top 50
* Music DVD Top 30
* Film DVD Top 30
* Game Top 10

## Referanser


## Eksterne lenker

*
Nederlandse Top 40

**Nederlandse Top 40** () er en ukentlig, nederlandsk hitliste, utarbeidet av stiftelsen Stichting Nederlandse Top 40. Singellisten er en av de eldste i Nederland, og en av landets tre offisielle hitlister for singler – de to andre er Mega Top 50 og Single Top 100. Listen startet opp som et radioprogram i januar 1965 under tittelen *Veronica Top 40*. Listen utarbeides på grunnlag av strømmetall, radiospillinger og popularitet i sosiale medier. 

## Historie
Den første listen ble publisert 2. januar 1965 og ble presentert på radiokanalen Radio Veronica, en piratstasjon som sendte fra Nordsjøen for å omgå kringkastingsmonopolet i Nederland. Listen het Veronica Top 40 og ble grunnlagt av Joost den Draaijer. Den første sangen som toppet listen var «I Feel Fine» med The Beatles. 

I 1974 ble Radio Veronica tvunget til å avslutte sine sendinger, og stiftelsen Stichting Nederlandse Top 40 kjøpte rettighetene til listen og døpte den om til *De Nederlandse Top 40*. Listen er en av tre offisielle singellister i Nederland – de to andre er Single Top 100, som baserer seg på salg og strømming, og Mega Top 50 som i likhet med Nederlandse Top 40 også omfatter radiospillinger.

I dag utarbeides listen ved en kombinasjon av radiospillinger, strømmetall og popularitet i ulike sosiale medier. Fra 2019 sendes topp 40-listen på radiokanalen Qmusic hver fredag ettermiddag, etter å ha blitt sendt på radiokanalen Radio538 i en årrekke.

I tillegg til topp 40-listen, lager Stichting Nederlandse Top 40 en såkalt Tipparade. Denne listen omfatter sanger som er kandidater for den offisielle topp 40-listen og baseres på strømming, radiospillinger og anbefalinger fra lyttere og musikkbransjen.

## Se også
*Dutch Charts
*Mega Top 50
*Single Top 100

## Referanser


## Eksterne lenker
*